waardeaandeel s.nw. | waardeaandele | (ekonomie) ongewilde aandeel in die mark wat teen ’n beduidende afslag op sy wesenlike waarde verhandel: › Die identifisering van ’n waardeaandeel wat ’n goeie beleggingsgeleentheid verteenwoordig, is potensieel lonend, maar ’n belegger behoort nie al sy geld op dié een kaart te verwed nie. Belegging vereis baie geduld, toewyding en ’n langtermyn-ingesteldheid, en die identifisering van sulke waardegeleenthede vereis dikwels baie tyd en fokus (Finweek, 29 Januarie 2015 ). › ’n Goeie beginpunt vir beleggers wat waardeaandele wil identifiseer, is om die belêbare omgewing volgens verskeie waardasiemaatstawwe te deursoek (Finweek, 29 Januarie 2015 ). › Tradisionele waardeaandele, dié met lae prys-verdienste- en prys-tot-boekwaarde-veelvoude, het in die algemeen swakker gevaar as aandele wat onder ander beleggingstyle geklassifiseer kon word (Finweek, 29 Januarie 2015 ). | ENGELS: value share
weeskliënt s.nw. | weeskliënte | kliënt sonder ’n agent wat na hom/haar omsien, sodat dié kliënt tydens bemarkingsveldtogte dikwels oor die hoof gesien word, wat vir die maatskappy verspeelde kanse tot voortgesette besigheid tot gevolg het: › | ENGELS: orphan client
2 | WhatsApps, whatsapps | [ook met kleinletter] boodskap wat iemand via hierdie toepassing stuur/ontvang: › Ek het vir hom ’n WhatsApp gestuur.
♦ ww. › whatsapp | het gewhatsapp | [met kleinletter] iemand bel of aan iemand ’n boodskap stuur via hierdie toepassing: › Sal jy vir my haar nommer whatsapp, asseblief? › Ek whatsapp jou vanaand.
wiki s.nw. | wiki’s | (internet) webtuiste wat ’n webblaaier gebruik om maklik enige getal webblaaie te skep, aaneen te skakel en te redigeer
2 › ’n Wilde Weste [ook met kleinletter] (figuurlik) situasie waar wette en beheer afwesig is: › Die mynbedryf het ’n Wilde Weste geword waar die omgewing en Suid-Afrika se waterbronne aan die kortste ent trek (Yolandi Groenewald, Vrye Weekblad, 5 Julie 2019).
’n Organisasie sonder winsoogmerk is NIE ’n *niewinsgewende organisasie NIE. Niewinsgewende organisasies jaag wins vir die eienaar of aandeelhouers na, ook al maak hulle nie wins nie. Niewinsgerigte organisasies is nie op geldmaak gerig nie, maar het ’n liefdadigheidsdoel, word gestig om mense of gemeenskappe op die een of ander manier te help en wend enige wins wat gemaak word, vir dié doel aan.
♦ s.nw. | woer-woers | speelding wat bestaan uit ’n ronde skyf met gaatjies, soos ’n knoop, wat ’n mens, deur toutjies aan weerskante te trek, vinnig, met ’n woergeluid, heen en weer in die rondte kan laat spin: › So af en toe het ek een van die knope wat so groot soos daardie jare se halfkroon was, gegaps en vir my ’n woer-woer gemaak waarmee ek skelmpies gespeel het (Nolan Venter, Netwerk24, 28 Junie 2019). › Maak hulle nog sulke jasse met groot, plat knope met vier gate waarvan ’n lekker woer-woer gemaak kon word? (Johan van Wyk, Netwerk24, 15 Junie 2019).
♦ ww. | het gewoer-woer | vinnig (veral in ’n sirkel) beweeg op ’n manier wat aan die draai van ’n woer-woer om sy toutjie laat dink: › Skielik woer-woer ’n groot uil laag oor hul koppe. (Etienne van Heerden, “Dol hond”). › Die waaier flap oop en woer-woer soos ’n meganiese by al om die Garbo-gesig (Helene de Kock, Wynland-omnibus).
1 elektroniese beeld wat aandui watter woorde en idees in 'n bepaalde teks voorkom: › ’n woordwolk van ’n toespraak › In die woordwolk hieronder dui die grootte van ’n woord en idee die belangrikheid (dus herhaaldelike gebruik) daarvan aan. Hoe groter die woord, hoe belangriker is dit in die staatsrede (Jo-Ansie van Wyk, Vrye Weekblad, 14 Februarie 2020).
2 enige beeld wat ’n aantal woorde saamgroepeer in ’n vorm wat naastenby aan dié van ’n wolk laat dink. | ENGELS: word cloud